魏文侯城
作者：趙瞻
朝代：宋

paragraphs: 曰自戰國争雄來，何城不荒爲壘培。
治亂興廢詎足哀，矧無名號寒扵灰。
晉壤剖裂分家陪，魏至文侯功業恢。
三師經術王迹開，五臣禦侮强敵摧。
況有成子相君才，吳起将兵亦偉哉。
內諮禮樂古典該，外强師旅騰風雷。
足尊天子朝靈臺，烏用此城高崔嵬。
城之峻矣維其頽，宮之廣矣今蒿萊。
黍離興難悲邅回，如侯萬國徒塵埃。
一時火熾俄燼煨，惟有陋俗知營財。